贈祈雨妙闍黎
作者：葉適
朝代：宋

paragraphs: 雨慳水澀從季秋，倏忽春半河斷流。
有僧了妙能禱祈，直云天閟非人求。
朝誦呪，夜安禪，十陰九暗來纖纖。
呪光禪寂轉相發，潤澤徐乃通幽潜。
我老拜請良獨難，香烟鬰薄重霄間。
旁搜潭洞攪龍蟄，鞭雷走電開天關。
天意豈令一犁緩，人心正待百渠滿。
補天不及人未知，禪心况寂嗟爾爲。